WEN met NB-Uitgewers se kinderboeke - Afrikaans.com
Dit is weer daardie tyd van die maand waar Afrikaans.com hande neem met ons vriende by NB-Uitgewers om vir jou 'n lys van die beste Afrikaanse boeke te bring, en hierdie keer is die jongspan aan die beurt. Verbreed jou kind se leefwêreld met hierdie keur van uitstekende Afrikaanse kinderverhale uit die pen van sommige van ons land se gewildste skrywers. Van die bekende Grimm- en Liewe Heksie-verhale waarmee ons almal grootgeword het, tot die avontuurverhale van ouma Hester en haar Getaway-kar, daar is iets vir elke smaak!
Een gelukkige leser staan ook die kans om weg te stap met AL TIEN hierdie boeke!
Deel die plasing op Facebook om in aanmerking vir die prys te kom.
Wenners word op 15 September 2021 aangekondig.
1. Die mooiste sprokies van Grimm
Marita van der Vyver stel in hierdie pragbundel 'n persoonlike keur saam van veertig van die Grimm-broers se mooiste sprokies, wat sy self uit Duits vertaal het. Hier is bekendes soos Rooikappie en Klein Duimpie asook minder bekende sprokies soos Die goue voël en Ysterhans. Die internasionaal bekroonde kunstenaar Piet Grobler se onweerstaanbare illustrasies gee nuwe dimensie aan 'n skatkis van magiese verhale wat oud en jonk sal betower. 'n Herdruk in sagteband.
2. Liewe Heksie – Leesboek 8
Nuwe uitgawes van die gewildste Liewe Heksie-stories met pragtige volkleurillustrasies, maak hierdie reeks perfek geskik vir vroeë lesers. In Leesboek 8 het Liewe Heksie en haar maats groot pret in die sneeu, die kabouters help om 'n swembad te grawe en Heksie betrap 'n dief wat koning Rosekrans se forelle steel.
3. Pippie Langkous-omnibus
4. Hoe dinge werk: Biologie-eksperimente in jou agterplaas
Met die Hoe dinge werk-reeks kan elke jong doen-dit-self-wetenskaplike lekker (soms plofbare!) eksperimente in die agterplaas doen! Maak 'n eier wat hop, kweek bakterieë, keer dat 'n gesnyde appel bruin word, blaas 'n ballon op met gis … As jy nuuskierig is oor dinge soos swamme en ensieme of wil sien hoe jou longe en spysverteringstelsel werk, is jy op die regte plek! Die boek sluit ook 'n vasvra in om jou kennis te toets!
5. Goue lint-stories. Die mooiste avontuurverhale
6. Die stoutste klas op aarde
7. Ouma Hester en die Getaway-kar
Zany Zack voer 'n skrikbewind by VERI HAPPI KIDZ, die videospeletjiesfabriek. Met die hulp van vier bose oumas van die Huur-'n-Ouma-agentskap word kinders ontvoer en gedwing om dag en nag te werk om nuwe speletjies uit te dink. Maar gelukkig is daar ook oumas soos ouma Hester, Tian en Lisa se ouma. Haar Getaway-kar se wapens skrik vir niks en Tian en Lisa leer hoe om elke vernuftige toestel te gebruik in hul stryd teen die bose oumas. Saam beleef hulle woeste gevegte, jaagtonele, en hope naelbyt-spanning en -aksie. Die vakansie by ouma Hester gaan beslis onvergeetlik wees!
8. Die seerowers 2: Die seerowers en die grot vol goud
AHOOI DAAR, SKARMINKELS! Hier is 'n avontuurstorie oor seerowers vir beginnerlesers in Afrikaans!
Kom span die seile saam met Matilda, Basjan en die Van der Branders, en geniet hulle opwindende seeroweravonture. Matilda, Basjan en die Van der Branders is terug met nog 'n waaghalsige seeroweravontuur. 'n Betowerde grot vol goud hou Basjan en sy mense gevange en Matilda moet hulle red. Maar sy moet eers verby die seehekse kom …
Bou 'n superheld!
Skryf jou eie Hondman-strokie
Teken vir Ramkat
10. Hotel Ietermagô
Ietermagô wil beslis nie vir Aardvark as 'n buurman hê nie. Maar Aardvark wil net vriende wees! Daardie aand toe Aardvark boonop vir Ietermagô by sy gunstelingmiershoop voorlê, het hy 'n blink plan: Waarom nie die muur tussen hulle gate heeltemal afbreek en die blyplek deel nie? Met al die spasie kan hulle selfs ander diere nooi om te kom oorbly … 'n Innemende en baie snaakse storie oor 'n ongewone vriendskap op die grasvlaktes van Afrika.
Categories: Boeke, Lees ditBy Afrikaans.com 25 Aug 2021 Leave a comment
PreviousPrevious post:Skryfnet: Vir almal wat in Afrikaans met woorde wil woeker.NextNext post:Gratis stories vir kinders: Twee nuwe stories deur Jana Snyman!